2015. gada 15. decembrī Noteikumi Nr. 711

Rīgā (prot. Nr. 67  2. §)

**Grozījumi Ministru kabineta 2008. gada 2. jūnija noteikumos Nr. 394 "Alkohola, narkotisko, psihotropo vai toksisko vielu ietekmes pārbaudes kārtība"**

Izdoti saskaņā ar

Ārstniecības likuma 60.1pantu

Izdarīt Ministru kabineta 2008. gada 2. jūnija noteikumos Nr. 394 "Alkohola, narkotisko, psihotropo vai toksisko vielu ietekmes pārbaudes kārtība" (Latvijas Vēstnesis, 2008, [88.](http://likumi.lv/ta/id/176425-alkohola-narkotisko-psihotropo-vai-toksisko-vielu-ietekmes-parbaudes-kartiba#p88) nr.; 2009, [204.](http://likumi.lv/ta/id/176425-alkohola-narkotisko-psihotropo-vai-toksisko-vielu-ietekmes-parbaudes-kartiba#p204) nr.; 2011, [154.](http://likumi.lv/ta/id/176425-alkohola-narkotisko-psihotropo-vai-toksisko-vielu-ietekmes-parbaudes-kartiba#p154) nr.; 2012, [81.](http://likumi.lv/ta/id/176425-alkohola-narkotisko-psihotropo-vai-toksisko-vielu-ietekmes-parbaudes-kartiba#p81) nr.; 2013, [122.](http://likumi.lv/ta/id/176425-alkohola-narkotisko-psihotropo-vai-toksisko-vielu-ietekmes-parbaudes-kartiba#p122), 174. nr.) šādus grozījumus:

1. Papildināt 3.1. apakšpunktu aiz vārda "inspektors" ar vārdiem "Nacionālo bruņoto spēku Jūras spēku flotiles vienības amatpersona, kas veic krasta apsardzes funkcijas (turpmāk – Krasta apsardze)".

2. Papildināt noteikumus ar 4.1 punktu šādā redakcijā:

"4.1 Narkotisko vielu lietošanas fakta konstatēšanai jūrniekiem uz kuģa var izmantot ekspresdiagnostikas testu."

3. Papildināt noteikumus ar 8.4. apakšpunktu šādā redakcijā:

"8.4. Krasta apsardzes amatpersona, lai konstatētu, vai jūrnieks, atrodoties uz kuģa Latvijas jurisdikcijā esošajos ūdeņos (jūrā), ir lietojis alkoholu."

4. Papildināt 12. punktu aiz vārda "inspektors" ar vārdiem "Krasta apsardzes amatpersona".

Ministru prezidente Laimdota Straujuma

Aizsardzības ministra vietā –

vides aizsardzības un

reģionālās attīstības ministrs Kaspars Gerhards